



**Б Ъ Л Г А Р С К А А К А Д Е М И Я Н А Н А У К И Т Е**

*1040 София, ул. “15 ноември” № 1,* [*http://www.bas.bg*](http://www.bas.bg)

**БЪЛГАРСКА АКАДЕМИЯ НА НАУКИТЕ**

**ОБЯВЯВА СВОБОДНА ПОЗИЦИЯ**

**ЗА**

**ЕКСПЕРТ ФИНАНСОВ КОНТРОЛЬОР**

**Основни функции и отговорности:**

* Извършва проверки на финансово-технически отчети за съответствие на приложимото законодателство, за недопускане на двойно финансиране, недопускане на конфликт на интереси, корупция и измами за разходи по ПВУ;
* Извършва проверка за осигурена аналитична счетоводна отчетност от крайните получатели, юридически лица, за всички разходи и извършени плащания по инвестицията, за произтичащите от тях вземания и задължения, както и за съпоставимостта на финансовата информация, която се включва във финансово-техническия отчет;
* Изготвя информация за изпълнението на дейности за отстраняване на установени пропуски и недостатъци от проверки на място или от одитни и контролни органи, както и за резултатите от извършените контролни дейности, идентифицираните рискове и предприетите действия за преодоляването им;
* Въвежда и изпълнява мерки за превенция, установяване, докладване и коригиране на случаи на конфликт на интереси, корупция, измама и двойно финансиране и възстановяване на неправомерно получени средства от крайните получатели, съвместно с юриста на проекта;
* Извършва контрол на съставените от счетоводителя отчети;
* Участва в извършване на оценка на риска от измами с цел определяне и прилагане на ефективни и пропорционални мерки за борба с измамите в рамките на наблюдаваната инвестиция/инвестиции;
* Консултира дейностга по изготвянето, въвеждането и прилагането на контроли за предотвратяване, установяване и коригиране на измами, конфликт на интереси и корупция;
* Сигнализира за наличието на индикатори за сериозни нередности измама, корупция и конфликт на интереси;
* Предоставя информация при поискване, изготвя справки за ръководителя на СНД, Дирекция Национален фонд и други контролиращи органи;
* Отговаря за достоверността на документираните от него факти и обстоятелства в изготвяните справки и документи;
* Изпълнява и други конкретно възложени задачи, свързани с длъжността;
* Спазва правилата за обработване на лични данни.

**Изисквания към кандидатите:**

* Образование/квалификация: висше образование, бакалавър/магистър в областта на социалните, стопански и правни науки.
* Професионален опит: минимум 3 год. в същата или сходна позиция.
* Специфичен опит в бюджетната сфера и работа по проекти е предимство.

**Други условия:**

* Сключване на временен трудов договор за срок до юни 2026 година;
* Часова ставка – в зависимост от специфичния опит, мин. 12.00 лв/ч.

Позицията се финансира от проект „Повишаване на иновационния капацитет на Българската академия на науките (БАН) в сферата на зелените и цифровите технологии“ в рамките на Национален план за възстанвяване и устойчивост.

**Необходими документи за кандидатстване:**

1. Заявление (свободен текст с посочени данни за контакт);
2. Автобиография (CV европейски формат);
3. Диплома за завършено висше образование;
4. Други дипломи, свидетелства и удостоверения за придобита квалификация/опит по преценка на кандидата.

Забележка: При подаването на документите се предоставят копия на дипломите и другите документи за придобита квалификация/опит. Оригиналите се представят при класиране и покана за назначаване.

Документи се приемат от 30.01.2024 г. до 15.02.2024 г.до 17:00 часа в деловодството на Българска академия на науките на адрес: в гр. София, 1040, ул. „15 ноември“ №1 или на следната електронна поща: pvu\_ban@cu.bas.bg.

**Етапи на подбора:**

* 1. Разглеждане на документите на кандидатите и допускане до събеседване на тези, които отговарят на изискванията и публикуване на списък на допуснатите кандидати на страницата на БАН-А на адрес:  [https://pvu.bas.bg/](%20https%3A//pvu.bas.bg/) ( рубрика /Обяви и конкурси/).
	2. Публикуване на списък със класираните експерти на страницата на БАН на адрес:  [https://pvu.bas.bg/](%20https%3A//pvu.bas.bg/) ( рубрика /Обяви и конкурси/) .

За допълнителна информация:

лице за контакти: Дарина Илчева,

e-mail: d.ilcheva@cu.bas.bg, тел: 02 979 53 69